Jabarkan Nasib Eun dari Wangsa Yi dalam bahasa melayu

Maharaja Gojong mempunyai sembilan orang anak lelaki dan empat orang anak perempuan, tetapi hanya tiga orang putera, dan seorang puteri: anak kedua, Putera Mahkota Cheok; anak keenam, Yi Kang, dan anak ketujuh, Yi Un. Anak kedua, Cheok, menjadi Maharaja Sunjong, raja terakhir Empayar Korea. Memandangkan Maharaja Sunjong mangkat tanpa zuriat, adindanya, Putera Eun menjadi putera mahkota. Kakandanya, Putera Kang, sepatutnya mengambil kedudukan itu, tetapi dilangkahi kerana ibu Eun, Puteri Sunheon, mempunyai status yang lebih tinggi di istana berbanding ibu Kang, Puan Besar Chang.

Selepas Maharaja Sunjong mangkat pada tahun 1926, Putera Mahkota Eun dipanggil "Raja Yi dari Korea", iaitu hanya gelaran nama kerana negara itu telahpun kehilangan kedaulatannya ke pada Jepun. Putera Mahkota Eun berkahwin dengan wanita bangsawan Jepun, Puteri Masako Nashimoto, yang dikenali sebagai Yi Bangja, anggota keluarga kadet Miyake. Beberapa orang Korea menuduh Jepun bahawa Puteri Bangja, salah satu dari tiga calon untuk dijadikan pengantin perempuan maharaja Jepun, sengaja dijadikan isteri Eun kerana ujian perubatan menunjukkan yang beliau mungkin mandul. Akibatnya, beberapa media mendakwa perkahwinan yang disusun itu satu konspirasi Jepun untuk menamatkan keturunan imperial Korea. Bagaimanapun, Puteri Bangja melahirkan Yi Jin pada tahun 1921 dan Yi Gu pada tahun 1931.